સર્વમાન્ય નિયમ પ્રમાણે, જ્ઞાનકોશ પરથી સસંદર્ભ હોય એવી કોઈ વિગતો માત્ર એટલે ન હટાવો કે તમને એ પક્ષપાતી જણાય છે. એને બદલે, એ ફકરો કે વિભાગ વધુ નિષ્પક્ષ દેખાય તેવી શૈલીમાં તેને ફરી લખવા પ્રયાસ કરો. પક્ષપાતી માહિતીઓને સામાન્ય રીતે અન્ય સ્રોતો મારફત પ્રાપ્ત વિગતો દ્વારા સમતોલ કરીને વધુ નિષ્પક્ષ એવું યથાર્થ ચિત્ર મેળવી શકાય છે, આમ કેટલાંક પ્રશ્નોનું નિરાકરણ જ્યારે પણ સંભવે ત્યારે સામાન્ય સંપાદનકાર્ય દ્વારા લાવી શકાય છે. વિગતો ત્યારે જ હટાવો જ્યારે તમારી પાસે એમ માનવા યોગ્ય કારણ હોય કે એ વિગતો વાચકોને ખોટી માહિતી આપે છે કે ગેરવલ્લે લઈ જાય છે અને એ વિગતોને મઠારીને પણ યોગ્ય સુધારો શક્ય નથી. નીચેનાં વિભાગો સર્વસામાન્ય સમસ્યાઓ બાબતે ચોક્કસ માર્ગદર્શન આપે છે.